stanford-oval/wikipedia huggingface dataset:
הוגו בקר (שחקן)
פילמוגרפיה > קולנוע

| שנה | שם | תפקיד | הערה |
| --- | --- | --- | --- |
| 2010 | The Assault | וינסנט לרוי |  |
| 2011 | The Prey | הסטודנט הטרמפיסט |  |
| 2011 | La Croisière | התורם של אלכסיס |  |
| 2012 | Ma première fois | אנטואן |  |
| 2013 | Breathe In | קלמנט |  |
| 2014 | F.A.N | האיש | סרט קצר; מפיק, כותב ובמאי |
| 2016 | Un jour mon prince | גיום |  |
| 2016 | City of Lost Love | תיבו |  |
| 2017 | La nuit juste avant les forêts | האיש |  |
| 2019 | Jusqu'ici tout va bien | מייק |  |
| 2019 | Paradise Beach | פרנק |  |
| 2019 | Jusqu'ici tout va bien | מייק |  |
| 2020 | Le dernier voyage de Paul W.R | פול |  |
| 2022 | Tempête | פייר |  |
פילמוגרפיה > טלוויזיה

| שנה | שם | תפקיד | הערה |
| --- | --- | --- | --- |
| 2010–2012 | אחת שיודעת | לואי גרימלדי | 18 פרקים |
| 2011 | Julie Lescaut | טירי בוויאר | פרק אחד |
| 2011 | R.I.S, police scientifique | עמנואל | פרק אחד |
| 2013 | Jo | אדי | 2 פרקים |
| 2014 | עדות אילמת | איזק דרייפוס | פרק אחד בשני חלקים |
| 2014 | Collection rue des ravissantes: Boris Vian fait son cinéma | הטרמפיסט | פרק אחד |
| 2014 | Où es-tu maintenant? | מתיו דלמאס | סרט טלוויזיוני |
| 2015 | The Mystery of Matter | אנטואן לבואר | מיני-סדרה, פרק אחד |
| 2015 | Mystère à l'Opéra | פול סנטרה | סרט טלוויזיוני |
| 2015–2016 | Chefs | רומן | תפקיד ראשי; 14 פרקים; זכה בתואר השחקן הצעיר הטוב ביותר בפסטיבל לוצ'ון |
| 2015–2018 | שירות חשאי מאוד | אנדרה מרלו | תפקיד ראשי; 24 פרקים |
| 2016 | Bajo sospecha | אלן ג'וליארד | 10 פרקים |
| 2016–2020 | Baron Noir | סיריל באלסאן | תפקיד ראשי; 18 פרקים |
| 2018 | La mort dans l'âme | טריסטאן דלמאס | סרט טלוויזיוני |
| 2018 | Tu vivras ma fille | סימון לפרגו | סרט טלוויזיוני |
| 2018 | Deux gouttes d'eau | אנטואן/ טום דלבוי | סרט טלוויזיוני |
| 2019 | אוסמוסיס | פול ונהוב | תפקיד ראשי; 8 פרקים |
| 2020 | 10 אחוז | אריק | פרק אחד |
| 2021 | Je te promets | פול גאלו | תפקיד ראשי |
| 2024 | הלוק החדש (אנ') | ארווה | 7 פרקים |
ראו גם

שירות חשאי מאוד
אחת שיודעת
הערות שוליים

↑  “Chefs”, une série qui sent bon, Télérama.fr (בצרפתית)
↑  Hugo Becker. Première étoile, Libération.fr, ‏2015-02-10 (בצרפתית)
↑  Hugo Becker, l’acteur messin au pays des Chefs, www.republicain-lorrain.fr (ב־)
| --- | --- |
בקרת זהויות :  BnF: cb16643626x (data)  GND: 1163770132  ISNI: 0000 0001 2991 7697  LCCN: no2015120997  SUDOC: 191964050  VIAF: 287327838   WorldCat (עם VIAF): 287327838
המספנה הימית של אנטיגואה

המספנה הימית של אנטיגואה, הידועה גם בשם מספנת נלסון על-שם הוריישו נלסון, היא אתר מורשת תרבותי ומעגן במפרץ אינגליש הרבור, שבחופו הדרומי של האי אנטיגואה באנטיגואה וברבודה. אינגליש הרבור מורכב מארבעה מפרצים סגורים שאליהם מוביל מיצר ים צר של מים עמוקים. אחד המפרצים נפתח אל הים הפתוח, אך היתר נסתרים מהים ומוגנים היטב. את סדרת המפרצים מקיפות גבעות המגנות עליהם מכיוון היבשה. נתונים טבעיים אלה נוצלו במשך השנים כנמל מסתור מפני סופות הוריקן, כמספנה וכבסיס צבאי.
המתיישבים הבריטים הראשונים התיישבו באנטיגואה בשנת 1632. באמצע המאה ה-17 החל גידול קנה סוכר שהיקפו גדל במהירות, ואשר הסב רווחים עצומים לבעלי המטעים ולסוחרים. ענף מסחרי חדש זה נדרש להגנה. סגולותיו של אינגליש הרבור, מפרץ בדרום האי השוכן סמוך לדרכי המסחר, הביאו את הסוחרים לעשות בו שימוש כמעגן, ובהמשך גם הצי המלכותי הבריטי הקים בו מאחז. המבנים הראשונים שהוקמו באתר היו מבצר ברקלי ומבצר שרלוט משני צידי הכניסה למפרץ, אך רק בשנת 1725 החלה בנייה מסיבית של המספנה ושל מבני שירות סמוכים לה. ב-1743 החל הצי המלכותי בהקמת מבנים שונים נוספים ששירתו את כוח המצב הצבאי הקבוע במקום, ואשר תפקידו היה להגן על בעלי המטעים, ולבצע פשיטות כנגד המעצמות האירופיות המתחרות שנאחזו באיים סמוכים. כתוצאה מעבודת הפיתוח, הפך המקום למקלט העיקרי לכלי שיט בעת עונת ההוריקנים. תנופת פיתוח נוספת באינגליש הרבור ועל הגבעות הסמוכות לו, החלה ב-1781 וכללה בעיקר מבני הגנה. ב-1814 ביססו הבריטים את ההגמוניה שלהם באיים הקריביים, וחשיבותם המסחרית של האיים האנטילים ליווארד ירדה. עקב כך ירדה גם חשיבותו האסטרטגית של האתר באנטיגואה, המבנים יצאו משימוש והביצורים ננטשו. במאה ה-19 סבל האתר נזקים חמורים בשתי הזדמנויות - ב-1815 עלו באש חלק מהמבנים בעקבות פגיעת ברק, וב-1843 הרסה רעידת אדמה מבנים רבים באתר, והסבה נזקים לאחרים. המספנה נותרה בשימוש עד 1889, ואז נסגרה בשל חוסר יכולתה לטפל באוניות הקיטור הגדלות שהחליפו את ספינות המפרש. ב-1895 ננטש המקום באופן סופי, וב-1906 נמסר הארסנל לממשלה המקומית. במהלך שתי מלחמות העולם שימש המקום לאימונים צבאיים, וכמספנה משנית לטיפול בכלי שיט קטנים יחסים, ששימשו בתעבורה שבין האיים. רק בשנות ה-50 של המאה ה-20 הוכר הפוטנציאל של המקום כאתר שימור תיירותי וכמעגן (מרינה). ב-1951 הוקמה עמותה ששמה לה למטרה לשמר את המספנות, והחל מסע לגיוס כספים שהשיג את מטרתו בתוך כחמש שנים. ב-1961 הסתיימו עבודות השחזור והמתחם ההיסטורי נפתח מחדש. רוב המבנים משמשים לתיירות או לצורכי המעגן.
המנון ליבריה

| --- | --- |

 מדינה:  ליבריה ליבריה
 שפה:  אנגלית
 מילים:  דניאל בשיל וורנר
 לחן:  אולמסטיד לוקה
 תאריך מעמד רשמי:  1847
 ‏האזנהקובץ:Liberia National Anthem.ogg‏Ⓘ‏
 
הריעו כולם, ליבריה, הריעו! (באנגלית: All Hail, Liberia, Hail!) הוא ההמנון הלאומי של ליבריה. ההמנון נכתב על ידי דניאל בשיאל וורנר, נשיאה השלישי של ליבריה, והולחן על ידי אולמסטיד לוקה.
מילות השיר

| תרגום לעברית | אנגלית |
| --- | --- |
הריעו כולם, ליבריה, הריעו!  הריעו כולם, ליבריה, הריעו!  הארץ המפוארת של החירות  תהא לעד שלנו.  אף ששמה חדש,  ירוקה תהא תהילתה,  וחזקים יהיו כוחותיה,  וחזקים יהיו כוחותיה.  בשמחה ובששון  כשלבותינו מאוחדים,  נצעק את החירות  של הגזע מוכה החושך,  תחי ליבריה, ארץ שמחה!  ביתה של חירות מפוארת,  לפי ציווי האל!  ביתה של חירות מפוארת,  לפי ציווי האל!    הריעו כולם, ליבריה, הריעו!  הריעו כולם, ליבריה, הריעו!  בעת איחוד הצלחה כבירה מובטחת.  איננו יכולים להיכשל!  עם האל ממעל  זכויותינו תובטחנה  את הכל ננצח,  את הכל ננצח!  בלב וביד בעודנו מגנים על מטרת ארצנו,  נפגוש באויב באומץ חסר יומרות.  תחי ליבריה, ארץ שמחה!  ביתה של חירות מפוארת,  לפי ציווי האל!  ביתה של חירות מפוארת,  לפי ציווי האל!: All hail, Liberia, hail!  All hail, Liberia, hail!  This glorious land of liberty  Shall long be ours.  Though new her name,  Green be her fame,  And mighty be her powers,  And mighty be her powers.  In joy and gladness  With our hearts united,  We'll shout the freedom  Of a race benighted,  Long live Liberia, happy land!  A home of glorious liberty,  By God's command!  A home of glorious liberty,  By God's command!    All hail, Liberia, hail!  All hail, Liberia, hail!  In union strong success is sure.  We cannot fail!  With God above  Our rights to prove,  We will o'er all prevail,  We will o'er all prevail!  With heart and hand our country's cause defending,  We'll meet the foe with valour unpretending.  Long live Liberia, happy land!  A home of glorious liberty,  By God's command!  A home of glorious liberty,  By God's command!
ראו גם

דגל ליבריה
סמל ליבריה
המנון לוקסמבורג

| --- | --- |
כיכר מריה תרזה, המקום בו בוצע ההמנון לראשונה ב-1864
כיכר מריה תרזה, המקום בו בוצע ההמנון לראשונה ב-1864
 מדינה:  לוקסמבורג לוקסמבורג
 שפה:  לוקסמבורגית
 מילים:  מישל לנץ
 לחן:  ז'אן אנטואן זינן
 תאריך מעמד רשמי:  1895
 שמות נוספים:  "Unsere Heimat" (גרמנית) "Notre patrie" (צרפתית)
 ‏האזנהקובץ:Luxembourg National Anthem.ogg‏Ⓘ‏
מולדתנו (בלוקסמבורגית: Ons Hémécht) הוא ההמנון הלאומי של לוקסמבורג. מילות ההמנון נכתבו על ידי מישל לנץ ב-1859, מילים שהותאמו למוזיקה שהולחנה בשנת 1864 על ידי ז'אן אנטואן זינן. השיר בוצע לראשונה בציבור ב-5 ביוני 1864 באטלברוק, עיירה השוכנת על חיבור הנהרות אלזט וזאוור, המוזכרים בשיר. ההמנון אומץ כהמנון הלאומי של לוקסמבורג בשנת 1895.
מתוך ארבעת בתי ההמנון מושרים רק שניים: הראשון והרביעי.
בעוד שהמנון זה משמש כהמנון הלאומי, קיים המנון נפרד לדוכס הגדול של לוקסמבורג, אנרי, בשם De Wilhelmus. המנון זה שונה מהמנון הולנד, שירו של וילהלם (Het Wilhelmus).
מילות השיר

להלן מובאים הבתים הראשון והרביעי. התרגום לצרפתית הוא התרגום הרשמי של ההמנון שבוצע על ידי ז'אן-קלוד מולר, והתרגום לגרמנית התרגום הרשמי שבוצע על ידי יוזף גרובן.
| תרגום לעברית | לוקסמבורגית |
| --- | --- |
במקום בו האלזט זורם בין האחו לכפרים,  הזאוור שוטף את הסלעים,  היכן שהמוזל נעים ויפה זורם,  נכין מתנה מהגפן והכרמים:  זוהי הארץ אשר  אנחנו מסתכנים על אדמתה.  המולדת היקרה והנערצת שלנו  שממלאת את אהבתנו.  המולדת היקרה והנערצת שלנו  שממלאת את אהבתנו.    הו, אתה שתחת שמי הלילה והיום  מוביל את עמי העולם,  שמור על הארץ הלוקסמבורגית הזו  מפני עושק הזרים;  הילדים שקיבלנו ממך  הם נשמת החירות,  תני לשמש החירות,  להאיר לעד!  תני לשמש החירות,  להאיר לעד!: Wou d'Uelzécht durech d'Wisen zéit,  Duerch d'Fielsen d'Sauer brécht,  Wou d'Rief laanscht d'Musel dofteg bléit,  Den Himmel Wäin ons mécht:  Dat ass onst Land, fir dat mer géif  Hei nidden alles won,  Ons Heemechtsland dat mir so déif  An onsen Hierzer dron.  Ons Hemechtsland dat mir so déif  An onsen Hierzer dron.    O Du do uewen, deen seng Hand  Duerch d'Welt d'Natioune leet,  Behitt Du d'Lëtzebuerger Land  Vru friemem Joch a Leed;  Du hues ons all als Kanner schon  De fräie Geescht jo ginn,  Looss viru blénken d'Fräiheetssonn,  Déi mir so laang gesinn!  Looss virublénken d'Fräiheetssonn,  Déi mir sou laang gesinn!
תרגום רשמי לצרפתית: תרגום רשמי לגרמנית
Où l'Alzette arrose champs et prés  La Sûre baigne les rochers;  Où la Moselle, riante et belle  Nous fait cadeau du vin  C'est notre pays pour lequel  Nous risquons tout sur terre;  Notr'chère et adorable patrie  Dont notr'âme est remplie.  Notr'chère et adorable patrie  Dont notr'âme est remplie.    Ô Toi aux cieux qui nuit et jour  Diriges les nations du monde;  Écarte du pays de Luxembourg  L'oppression étrangère  Enfants nous avons reçu de Toi  L'esprit de la liberté;  Permets au soleil de liberté  De luire à tout jamais.  Permets au soleil de liberté  De luire à tout jamais.: Wo die Alzette durch die Wiesen zieht,  Durch die Felsen die Sauer bricht,  Die Rebe längs der Mosel blüht,  Der Himmel Wein verspricht:  Dort ist das Land, für dessen Ehr  Kein Opfer uns zu schwer,  Die Heimat, die als teures Gut  In unseren Herzen ruht.  Die Heimat, die als teures Gut  In unseren Herzen ruht.    O Du dort droben, dessen Hand  Den Völkern gibt Geleit,  Behüt das Luxemburger Land  Vor fremdem Joch, vor Leid!  Als Kind empfingen wir von Dir  Den freiheitlichen Sinn,  Die Freiheitssonne, unsre Zier,  Lass leuchten fernerhin!  Die Freiheitssonne, unsre Zier,  Lass leuchten fernerhin!
ראו גם

דגל לוקסמבורג
סמל לוקסמבורג
הוראה מתקנת

הוראה מתקנת או הוראה מאבחנת-טיפולית או הוראה מותאמת-אישית היא תחום בהוראה העוסק בטיפול בתלמידים בעלי צרכים מיוחדים ובעיות למידה, על ידי שימוש בשיטות וטכניקות הוראה מותאמות אישית לכל תלמיד, ואשר מתייחסת לחוזקותיו ולחולשותיו בהבטים אקדמיים, שכליים, רגשיים והתנהגותיים.
המושג "הוראה מתקנת" מופיע בשני ספריה של פרופסור מרים גיליס, "הוראה מתקנת" ו"היבטים חדשים בהוראה מתקנת" שיצאו בישראל בהוצאת דקל בשנת 1978. נראה שהוא תרגום מאנגלית של המושג remedial teaching. העוסקים בתחום אינם מציינים את תולדותיו ולא ברור מי טבע את המושג או אם השתמשו בו בישראל קודם לכן.
כמו שמצביעים המינוחים המעודכנים יותר של המושג, ההוראה המאבחנת-טיפולית-מותאמת מתבססת על אבחונים ועל התאמת עקרונות טיפוליים בנוסף לדידקטיים, והיא מותאמת אישית לפרט על שלל צרכיו. מטרותיה של הוראה זו הן מקיפות: פיתוח מודעות עצמית, קבלה עצמית ודימוי עצמי חיובי חרף הקשיים הריאליים, העלאת מוטיבציה, עידוד התנהגות חיובית, פיתוח מיומנויות חלשות, פיתוח אסטרטגיות לעקיפת המיומנויות החלשות, פיתוח ישיר של מיומנויות אקדמיות שלא נרכשו באופן ספונטני, הפסקת שימוש במיומנויות לא יעילות או שגויות ועוד. מכאן שהוראה זו גם מתחשבת בערוצי הקליטה האישיים (חזותי, שמיעתי, תנועתי, תחושתי, הקשרי) של כל תלמיד ובסגנון הלמידה שלו.
הוראה מאבחנת-טיפולית-מותאמת מתבצעת בשלושה שלבים:
איסוף מידע נרחב על התלמיד - על סמך אבחונים מסוגים שונים, תצפיות בשיעורים שונים וגם בהפסקות וראיונות עם התלמיד, משפחתו וגורמים בבית הספר.
בניית תוכנית עבודה פרטנית תקופתית - על סמך המידע שנאסף, בתיאום עם התלמיד ומשפחתו וגורמים רלוונטיים בבית הספר. תוכנית מסוג זה מכונה במשרד החינוך "תוכנית לימודית אישית" או "תוכנית חינוכית יחידנית ".
בדיקה ומעקב מתמידים ושיטתיים - שמטרתם הסופית היא לבנות תוכנית עבודה פרטנית מעודכנת לתקופה הבאה.
הוראה זו מועברת על ידי מי שהוכשרו לכך: מומחים ללקויות למידה, בעלי תואר שני בלקויות למידה, מורים לחינוך מיוחד ומאבחנים דידקטיים.
בהתאם לגישה הקונסטרוקטביסטית, ההוראה המתקנת משתדלת לעשות שימוש בלמידה פעילה שבה התלמיד לוקח חלק בשיעור ואינו רק שומע פסיבי. זאת משום שאפקט היצירה משפר את יכולת השליפה של מידע שהאדם היה שותף ביצירתו.
כלים ואסטרטגיות > העדפת תגמול על ענישה

על מנת לתת מענה לתלמיד המתקשה ולפתח מוטיבציה ללמידה חרף החרדה מכישלון, ניתן להשתמש בתמריצים רבים המסמלים עבורו הצלחה. יש להצמיד את החיזוק החיובי לפעולה המוצלחת ולא לדרוש מהתלמיד לחכות זמן רב עד לקבלת תגמול על מאמציו. זאת משום שהצמדת הגמול להישגים או להתנהגות רצויה מחזקת את התכונות הרצויות ושיתוף הפעולה של התלמיד, במיוחד כאשר הוא מעריך שסיכויי ההצלחה שלו רבים מסיכויי הכישלון. כמו כן, תגמול מיידי מתפקד כמשוב ברור על אופן תפקודו של התלמיד, ומסייע לו להגיע לתפיסה מציאותית של מעשיו ותוצאותיהם ולהתאים את התנהגותו על פי הנדרש בכל מצב. גישה זו יעילה יותר מזו המדגישה את ההתנהגות הבלתי רצויה על מנת לתקנה, משום שזו מדגישה את נקודות הכישלון של התלמיד יתר על המידה.
כלים ואסטרטגיות > התאמת הסביבה הלימודית

כמו שיטת ההוראה, גם סביבת העבודה צריכה להיות מותאמת לכל תלמיד באופן אישי. למשל, עבור תלמידים המתקשים להתעלם מהסחות דעת, יש לצמצם את מידת הגרייה ככל הניתן ולהימנע מלהציף את התלמיד בגירויים שיעוררו את סקרנותו וימשכו בקלות את תשומת לבו (כמו קישוטים צבעוניים ורעשי רקע שונים).
השאיפה היא להכיר מספר רב ככל הניתן של אסטרטגיות למידה המכוונות לפיתוח מיומנויות למידה וחשיבה יעילות. באופן זה ניתן להתאים לכל לומד את דרכי הלמידה המתאימות לסגנון החשיבה שלו, כפי שבא לידי ביטוי ביכולות ובקשיים הייחודיים לכל אדם. ישנם כלים המיועדים לשיפור או פיתוח של מיומנות או ידע ספציפיים ולצדם כאלו היכולים לשרת מספר מטרות חינוכיות במקביל.
ישנה העדפה לשימוש בשיטות הוראה המייעלות את תהליך הקידוד של הזיכרון. שיטות אלו כוללות ארגון החומר הנלמד, יצירה של משמעות, הפעלת רמות עיבוד גבוהות, קישור לידע קודם, הישענות על הקשר וחשיפה רב-חושית. החשיפה הרב-חושית חשובה משום שעצם ההפעלה של חושים רבים יותר בזמן הלמידה מעלה את הסיכוי לזכור את החומר הנלמד.
ההוראה המתקנת עושה שימוש גם במשחקים וחידות. המשחק יכול להשתלב בכל שלבי הלמידה והוא יכול לשמש כדרך מהנה ומעוררת מוטיבציה לצורך הקנייה, יישום ותרגול של החומר הנלמד באופן פעיל.
למידה דרך משחק היא יעילה יותר משום שהיא מזמנת למידה טבעית. באופן זה המטרות הלימודיות מושגות בדרך עקיפה.
בנוסף, למשחקים יכולה להיות גם תרומה חשובה לבניית הביטחון העצמי. למשל, משחק מזל יכולים לאפשר לתלמיד חלש להשתחרר מאחריות לכישלון ולצבור חוויות הצלחה מול תלמידים חזקים ומיומנים יותר.
כמו כן, השימוש בסימולציה ובמשחק מאפשר יצירת מגוון סביבות לימודיות ואפשרויות מגוונת לבחינת ביצועים קוגניטיביים .
עם כל זאת, בפיתוח משחק לימודי יש להימנע ממצב שבו הוא ישמש בפועל באופן הדומה מדי לדף עבודה מספר לימוד, אשר מתחזה למשחק אף על פי שלמעשה אינו משחק כלל.
אופן בחירת הפעילות הוא גמיש ומותאם למטרת הלמידה ולמאפייני התלמיד, כמו: גיל, יכולת, אופי, תחומי עניין ועוד. ניתן לעשות שימוש במשחקים קנויים, להכין משחקים מותאמים מראש או להכין את המשחק יחד עם התלמיד כחלק מתהליך הלמידה; ניתן להשתמש בחוקים המקוריים או ליצור חוקים חדשים אשר יתאימו יותר למטרת הלמידה.
הודות להתפתחות הטכנולוגיה, הוראה מתקנת יכולה לעשות שימוש גם בלמידה משולבת מחשב, בלומדות ובמשחקי מחשב.
כלים ואסטרטגיות > יכולת כללית

יש דרכים מגוונות לפיתוח יכולת הלמידה הכללית:
הטרמה - הכנת הלומד לקליטה של מידע חדש על ידי הצגת רמזים מטרימים (מקדימים). פעמים רבות נעשה שימוש בהטרמה לפתיח של שיעור או לפני קריאת טקסט חדש, לצורך העלאת השערות בנוגע לתוכן והקלה על הבנתו.
הקניית כלים לארגון מידע - כמו טבלה, מפת חשיבה, מפת מושגים.
עזרי זיכרון - יכולים לסייע בשימור הידע והפנמת העובדות הנלמדות בזיכרון לטווח ארוך.
פיתוח יכולת הכללה המאפשרת יישום של הלמידה במצבים חדשים בעלי אופי דומה.
שאיפה לעיבוד מעמיק של מידע - אופן העיבוד של הגירוי בזמן ההיחשפות משפיע על היכולת לשלוף אותו, כך שעיבוד מעמיק יותר משפר את יכולת השליפה שלו, גם ללא התכווננות מודעת לזכור את המידע.
עידוד ללמידת חקר - על ידי שימוש בניסוי וטעייה והסקת מסקנות.
פיתוח מטא-קוגניציה לצורך הקניית יכולת בקרה וגיבוש סגנון למידה יעיל המותאם אישית ללומד.
יכולות כלליות ניתן גם להקנות ולפתח במסגרת משחק אסטרטגיה ומשחק חשיבה. לדוגמה:
משחק הגו - מפתח יכולת תכנון, סריקה, תשומת לב לפרטים ועוד.
טנגרם - יכול לפתח תפיסה חזותית, גמישות מחשבה, הפרדה בין השלם לחלקיו ועוד.
משחק זיכרון - מפתח את הזיכרון החזותי-מרחבי ותשומת לב לפרטים.
בול פגיעה - מפתח זיכרון, תשומת לב לפרטים, הסקת מסקנות, גמישות חשיבה ועוד.
כלים ואסטרטגיות > שפה ואוריינות

יש דרכים רבות לפתח את היכולת השפתית והאוריינית:
פיתוח מודעות פונולוגית - החיונית לרכישת יכולות המרה פונמית-גרפמית לצורך קריאה וכתיבה.
לימוד אסטרטגיות לקריאה יעילה ופיתוח יכולת הבנת הנקרא.
פיתוח יכולת הבעה בכתב.
שימוש בסימני כתיב ללמידת קבוצות מילים, או הכתבה לשינון רשימת מילים מצומצמת.
פיתוח יכולות שפה ואוריינות יכול להיעשות גם בצורה מהנה דרך משחקים, שעשועי לשון וחידות לשוניות המתבססים על יכולות אלו, לדוגמה:
תשבץ - המצריך קריאה של ההגדרות, שימוש בידע עולם ואוצר מילים למציאת הפתרון וכתיבת התשובה הנכונה. סוגי התשבצים היכולים לשמש לצורך זה הם תשבץ מספרים ותשחץ.
טריוויה - פיתוח של אוצר מילים וידע עולם.
תפזורת - המצריכה סריקה לצורך איתור רצף האותיות המדויק שממנו מורכבת כל מילה.
רביעיות - מצריך קריאה של כל כרטיס, ומפתח ידע קטגוריאלי העוזר לקטלג מושגים על פי תחומי תוכן.
חריזה - יכולה לפתח יכולת הבחנה בין צלילים ולתרום למודעות הפונולוגית.
נחש מי? - משחק קופסה שיכול לפתח יכולת הבעה והבנה בעל פה ותרגול שאילת שאלות.
שבץ נא - מפתח יכולת איות ואוצר מילים.
כן לא שחור לבן - מפתח אוצר מילים ויכולת הבעה בעל פה.
איש תלוי - מפתח אוצר מילים ויכולת איות.
ארץ עיר - מפתח ידע כללי, אוצר מילים, כתיבה ואיות.
כלים ואסטרטגיות > חשבון

יש מספר כלים המשמשים לצורך מניעה וצמצום של קשיים בחשבון העלולים להתעורר בהוראת המתמטיקה ולגרום לחרדת מתמטיקה:
כלי חישוב שונים (קלפים, אצבעות לחיבור וחיסור, סרגלי שברים ועוד)
סימני התחלקות
בית המספרים
תבניות ליי
כמו כן, ניתן להשתמש בשעשועי מתמטיקה וחידות מתמטיות המתאימים ליכולת של הלומד על מנת ללמוד בדרך מהנה המעוררת מוטיבציה ולחבב על התלמיד את המקצוע. לדוגמה:
כל משחק העושה שימוש בשתי קוביות לפחות מאפשר תרגול של ארבע פעולות החשבון בהתאם לכללים שנקבעו מראש. לדוגמה חבילה הגיעה, סולמות ונחשים, שש בש ועוד.
משחק קלפים כמו "מלחמה" יכול לשמש לתרגול ופיתוח של יכולת מנייה, קריאת ספרות, השוואה בין מספרים ועוד
ריבוע קסם יכול לפתח מיומנות של חיבור וחיסור.
דומינו יכול לפתח תפיסה כמותית ותבניתית, מנייה והשוואה בין כמויות.
מונופול - המאפשר תרגול מיומנות של חיבור וחיסור בסכומים גבוהים (מספרים תלת ספרתיים ויותר) על ידי קנייה ומכירה של נכסים, כולל התעסקות במספרים חיוביים ושליליים במקרה של חוב והלוואה.
מנקלה - מתרגל יכולת מנייה וחיבור במספרים קטנים יחסית.
משחק הכדור עשרים ואחת - מתרגל מנייה בעשרת הראשונה והשנייה.
ראו גם

שילוב בחינוך
ריפוי בעיסוק
טיפול במשחק
טכנולוגיה מסייעת לשילוב לימודי
ריצ'רד לבוי
בינה מלאכותית בחינוך
הערות שוליים

1 2 3  יונתן גושן־גוטשטיין ודן זכאי (2006). פסיכולוגיה קוגניטיבית - כרך ב – זיכרון. רעננה: האוניברסיטה הפתוחה.
1 2 3 4  שלמה שרן ויעל שרן (1971). ליקויי למידה ותיקונם. רעננה: ספרית פועלים.
1 2 3 4  חמוטל ארבל, דנוש לחמן, נורה אפשטיין, הגר קאופמן, דינה קבלינסקי בן דור (2011). למידה באמצעות משחקים. אאוריקה, 32.
↑  Eilat Chen Levy, Sheizaf Rafaeli, Yaron Ariel, The effect of online interruptions on the quality of cognitive performance, Telematics and Informatics 33, 2016-11, עמ' 1014–1021 doi: 10.1016/j.tele.2016.03.003
| משחקים |
| --- | --- | --- |
| סיווג לפי כלי המשחק | משחקי לוח • משחקי קופסה • משחקי קלפים • משחקי עט ונייר • משחקי חברה ללא עזרים  • משחקי כדור • משחקי מחשב, פלייסטיישן ומשחקי וידאו |  |
| סיווג לפי אופי המשחק | משחקי ספורט • משחקי תפקידים • משחקי מלחמה • משחקי אסטרטגיה • משחקי ילדים • משחקי חשיבה |  |
| שימושים למשחקים | פנאי • הנאה • בידור • גן שעשועים • משחקייה • הוראה מתקנת • E-learning ולמידה משולבת מחשב • אימון מוחי • תחרות • ספורט • משחוק |  |
| --- | --- |
בקרת זהויות :  LNB: 000082875  NKC: ph125838 
כרטיסיות ללימוד סימני כתיב של האות ע' בזמן אשר יכולות לשמש גם למשחק דומינו
דרך סולינג

הנחת שכבת "סולינג" - חצץ סלעים, לבנית כביש על ידי חלוצים בעמק יזרעאל בראשית שנות ה-20 של המאה ה-20
סלילת סולינג בקיבוץ בית זרע
הנחת דרך סולינג בכניסה לקיבוץ גן שמואל
דרך סולינג בדרך לתל גדור ליד גבעת אולגה
דרך סולינג בפארק רמות מנשה ליד עמק השלום
דרך סולינג ליד קרני חיטין
דרך סולינג בין מבוא חורון לפארק קנדה
דרך סולינג ממערב לתחנת הרכבת חדרה מזרח
דרך סולינג מדרום לתחנת הרכבת חדרה מזרח
דרך סולינג (באנגלית: Macadam על שם מפתחה המהנדס ג'ון לאודון מקאדם) היא שיטה לסלילת כבישים, שהייתה נפוצה בתקופה המנדטורית, תוך שימוש באבנים וחצץ. השיטה פותחה על ידי מהנדסים בריטים, אומצה על ידי השלטונות הבריטים בתקופת המנדט ומהנדסיה השתמשו בה לבניית כבישים ברחבי ארץ ישראל. שיטה זו שימשה גם את בוני כביש טבריה-צמח. רוב הדרכים שנסללו בשיטה זו כוסו, במשך השנים, באספלט, בעיקר בגלל היותן דרכים משובשות.
מקור השם בעברית

המילה סולינג (באנגלית: soling) היא מילת פועל שמקורה במילה סוליה (סולית נעל או סולית כף הרגל - באנגלית: sole) ומתייחסת לתהליך יצירת תשתית הכביש על ידי כתישת אבנים לחצץ, שבמקור נעשתה באופן ידני. שיטת הסלילה קרויה מקאדם, כאמור על שם המהנדס שפיתח אותה. בתקופת היישוב נעשה שימוש במונח "כביש מקאדם". אך בהדרגה המילה סולינג נכנסה לשימוש גם לתאר, לעיתים, כביש לא סלול.
עקרונות הבנייה

השימוש בבסיס סולינג לסלילת כבישים פותחה על ידי המהנדס הבריטי תומאס טלפורד. השיטה שופרה באופן משמעותי על ידי המהנדס הבריטי ג'ון לאודון מקאדם. מקאדם סבר, שכדי להבטיח איכות כביש צריך לשבור או לכתוש את האבנים והחצץ לגודל אחיד ולהניח אותם בצפיפות ובצורה סימטרית, שכביש צריך להיסלל גבוה מעט מפני הקרקע, ולהיות משופע מעט, כדי שמי הגשם יגלשו ממנו ולא יחלחלו ויפגעו במבנה הכביש.
בסלילת כביש מקאדם היה נהוג לסמן את תוואי הכביש בשני חוטים ולאורכם לשקע אבני שפה. בין אבני השפה, לכל רוחב הכביש, הונחו אבני גיר קשות שחלקן הרחב כלפי מעלה. ברווחים בין האבנים היו דוחקים חתיכות אבן במטרה למלא את הרווחים. מצע אבנים זה היה נקרא ה"סולינג". לאחר השלמת הסולינג היה מכבש עובר וכובש את הסולינג ולאחר מכן הונח חצץ על מצע הסולינג והמכבש עבר שוב על החצץ ומכסה אותו בשכבה של אבק אבן.
העובדים

רבים מהפועלים שעסקו בסלילת דרכי הסולינג היו אנשי היישוב היהודי, מעולי העלייה השנייה והעלייה השלישית. הדרך הידועה ביותר שנסללה בשיטה זו הייתה כביש טבריה-צמח בה עסקו כ-500 פועלים יהודים בסלילת הכביש.
פועל החצץ היה שובר אותן [את האבנים] בפטיש כבד לחתיכות [...] ושובר את החתיכות לחצץ [...] לאורך תוואי הכביש [...] היו פועלים המציבים אבני שפה. על-פני השטח
שבין שורות אבני השפה היו מניחים אבני גיר קשות [...] ממלאים בחתיכות אבן את הרווחים, שבין האבנים הגדולות. כאשר תמה הנחת הסולינג היה המכבש עובר על-פני השטח [...] מפזרים את החצץ על-פני הסולינג [...] אז הגיע שנית תור המכבש לכבוש את החצץ"..
תפוצת הכבישים בישראל

בתחילת המאה ה-21 ניתן עדיין למצוא, בישראל, דרכי סולינג במקומות הבאים:
תפוצת הכבישים בישראל > בצפון הארץ

דרך מעל נחל משושים
בקעת גינוסר
נחל עמוד
פארק רמת מנשה (בדרך לעמק השלום) (אוסף תמונות)
בין משטרת נהלל לתל קשיש (נחשף בחפירות בתל קשיש)
באזור מנחמיה, בתחומי שמורת הירדן הדרומי
ליד קרני חיטין (אוסף תמונות)
בין כפר תבור לבית הספר החקלאי כדורי
בין כפר סאלד לשמיר
בקיבוץ גשר (אוסף תמונות)
תפוצת הכבישים בישראל > במרכז הארץ

לחוף גבעת אולגה ליד תל גדור (אוסף תמונות)
הדרך המחברת בין כפר הרי"ף לקיבוץ כפר מנחם (אוסף תמונות)
בין מבוא חורון לפארק איילון (אוסף תמונות)
משכונת כפר גבירול ברחובות לכיוון נבי רובין-פלמחים (אוסף תמונות)
מכפר בן נון לתל גזר (אוסף תמונות)
ביער אילנות מצידו המערבי של כביש 4 (אוסף תמונות)
ממערב לתחנת הרכבת חדרה מזרח. הדרך נמשכת מדרום לגדר של קיבוץ גן שמואל (אוסף תמונות)
מצפון לחדרה, בקרבת תחנת הרכבת חדרה מזרח (אוסף תמונות)
ממזרח לתחנת הרכבת נחל שורק (אוסף תמונות)
תפוצת הכבישים בישראל > בדרום הארץ

לאורך כביש הערבה (כביש 90) - דרך הסולינג זופתה ושימשה ככביש לאילת עד סלילת הכביש החדש.
כביש הנפט - כבישים 224 ו-225 מצומת הנגב למכתש הגדול - דרך הסולינג זופתה ושימשה ככביש לירוחם עד סלילת הכביש החדש.
הכביש הישן מבאר שבע דרך ביר עסלוג' לניצנה (כביש 211) (אוסף תמונות).
כביש 241 (כביש הרעב) בין חאן יונס לבאר שבע - קטע הדרך שבין צומת מעון (קיבוץ מגן) לצומת גילת נסלל מחדש ב-1956.
הכביש המוביל לגבעה 69 (שימש את מחנות הצבא הבריטי שהוקמו ליד הגבעה).
הכביש המוביל מהישוב אשכולות לדאהרייה.
כביש הגישה מנערן (כביש 90) לגשר אום שורט שעל נהר הירדן (מזופת ברובו).